Olimlar Yer yuzidagi eng tezkor yirtqich hasharot qaysi ekanligini aniqladi

Kaliforniyalik biologlar yuqori tezlikdagi kameralar yordamida dunyoning ayrim qismlarida uylarda yashovchi hasharot Yer yuzidagi eng tezkor va epchil ekanligini aniqladi, deb xabar berdi “Nauka”.

Janubiy va Sharqiy Osiyo mamlakatlarining o‘rmonlari va uylarida yashovchi qisqichbaqa-o‘rgimchaklar tanasini 360 daraja burilishga qodir va 0,12 soniya ichida o‘z o‘ljasiga zarba bera oladi.
O‘rgimchaklar bu kabi manyovrni o‘zining noyob oyoqlari anatomiyasi va ularning ishini boshqaradigan noodatiy dastur yordamida amalga oshirishi ma’lum bo‘ldi.
O‘ljaga eng yaqin bo‘lgan oyoq o‘ziga xos langar vazifasini bajaradi, o‘rgimchak bu orqali o‘z tanasini ko‘tarib, uni “tushligi” ustiga otadi. Qarama-qarshi tomondagi oyoqlari esa tanani yerdan itarib, aylanuvchi momentni hosil qiladi.
Bu esa o‘rgimchakni eng tezkor hasharotga aylantiradi va kolibri hamda chivinlar bilan raqobatlashish imkonini beradi.